CELEX: 32020D1202
Language: fi
Date: 2020-08-14 00:00:00
Title: Komission täytäntöönpanopäätös (EU) 2020/1202, annettu 14 päivänä elokuuta 2020, Kiinan kansantasavallasta peräisin olevien pinni- ja lankanaulojen, niittien ja sinkilöiden tuontia koskevan polkumyynnin vastaisen menettelyn päättämisestä sekä Kiinan kansantasavallasta peräisin olevien pinni- ja lankanaulojen, niittien ja sinkilöiden tuonnin valvomisesta

17.8.2020   
               
               
                  FI
               
               
                  Euroopan unionin virallinen lehti
               
               
                  L 269/40
               
            
         KOMISSION TÄYTÄNTÖÖNPANOPÄÄTÖS (EU) 2020/1202,
         annettu 14 päivänä elokuuta 2020,
         Kiinan kansantasavallasta peräisin olevien pinni- ja lankanaulojen, niittien ja sinkilöiden tuontia koskevan polkumyynnin vastaisen menettelyn päättämisestä sekä Kiinan kansantasavallasta peräisin olevien pinni- ja lankanaulojen, niittien ja sinkilöiden tuonnin valvomisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 1 kohdan,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (2) ja erityisesti sen 56 artiklan 5 kohdan,
         sekä katsoo seuraavaa:
         1.   MENETTELY
         
         
                     (1)
                  
                  
                     Euroopan komissio pani 18 päivänä joulukuuta 2019 vireille Kiinan kansantasavallasta peräisin olevien pinni- ja lankanaulojen, niittien ja sinkilöiden tuontia koskevan polkumyynnin vastaisen menettelyn julkaisemalla vireillepanoilmoituksen Euroopan unionin virallisessa lehdessä (3).
                  
               
                     (2)
                  
                  
                     Tutkimus pantiin vireille seuraavien kuuden EU:n tuottajan tekemän valituksen perusteella: Atrom Impex srl (Romania), Bizon Int. Sp. z.o.o. (Puola), Ergo Staples (Kroatia), Grupodesa (Espanja), Omer SpA (Italia) ja Velo srl (Italia), jäljempänä ’valituksen tekijät’, joiden osuus on yli 50 prosenttia koko unionin pinni- ja lankanaulojen, niittien ja sinkilöiden tuotannosta. Valituksessa esitettyä näyttöä polkumyynnillä tapahtuneesta tuonnista ja siitä aiheutuneesta merkittävästä vahingosta pidettiin riittävänä tutkimuksen vireillepanoa varten.
                  
               
                     (3)
                  
                  
                     Komissio kehotti vireillepanoilmoituksessa asianomaisia osapuolia ottamaan yhteyttä komissioon tutkimukseen osallistumiseksi. Komissio ilmoitti lisäksi tutkimuksen vireillepanosta valituksen tekijöille, muille tiedossa oleville unionin tuottajille, tiedossa olevalle vientiä harjoittaville tuottajille ja Kiinan viranomaisille, tiedossa oleville tuojille, tavarantoimittajille ja käyttäjille, kauppiaille sekä järjestöille, joita tutkimuksen vireillepanon tiedettiin koskevan, ja kehotti niitä osallistumaan tutkimukseen.
                  
               
                     (4)
                  
                  
                     Kaikille asianomaisille osapuolille annettiin tilaisuus esittää huomautuksia tutkimuksen vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa vireillepanoilmoituksessa asetetussa määräajassa.
                  
               2.   VALITUKSEN PERUUTTAMINEN JA MENETTELYN PÄÄTTÄMINEN
         
         
                     (5)
                  
                  
                     Valituksen tekijät ilmoittivat komissiolle 24 päivänä kesäkuuta 2020 valituksen peruuttamisesta.
                  
               
                     (6)
                  
                  
                     Asetuksen (EU) 2016/1036 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.
                  
               
                     (7)
                  
                  
                     Tutkimuksessa ei ollut tullut esiin sellaisia seikkoja, jotka olisivat osoittaneet, että asian jatkaminen olisi unionin edun mukaista. Komissio pani kuitenkin merkille myös toteamuksen, jonka Yhdysvaltojen kauppaministeriö oli esittänyt 26 päivänä toukokuuta 2020 polkumyynnin ja tukien vastaisessa tutkimuksessa, joka koski Kiinan kansantasavallasta peräisin olevien tiettyjen toisiinsa liitettyjen teräsniittien ja -sinkilöiden tuontia; kyseessä ovat tarkasteltavana olevan tuotteen tuotelajit. Koska riski tulevasta kauppavirtojen muutoksesta on mahdollinen, komissio aikoo seurata tarkasteltavana olevan tuotteen tuonnin tilastollista kehitystä 24 kuukauden ajan tämän päätöksen julkaisemisesta. Näin komissio voi arvioida mahdollista tarvetta panna vireille uusi tutkimus perusasetuksen vaatimusten mukaisesti.
                  
               
                     (8)
                  
                  
                     Komissio katsoi tämän vuoksi, että Kiinan kansantasavallasta peräisin olevien pinni- ja lankanaulojen, niittien ja sinkilöiden unioniin suuntautuvaa tuontia koskeva polkumyynnin vastainen menettely olisi päätettävä ottamatta käyttöön toimenpiteitä.
                  
               
                     (9)
                  
                  
                     Asianomaisille osapuolille ilmoitettiin asiasta, ja niille annettiin mahdollisuus esittää huomautuksia. Yksikään asianomainen osapuoli ei vastustanut menettelyn päättämistä.
                  
               
                     (10)
                  
                  
                     Tämä päätös on asetuksen (EU) 2016/1036 15 artiklan 1 kohdalla perustetun komitean sekä asetuksen (EU) N:o 952/2013 285 artiklalla perustetun tullikoodeksikomitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätetään Kiinan kansantasavallasta peräisin olevien pinni- ja lankanaulojen, niittien ja sinkilöiden, jotka luokitellaan tällä hetkellä CN-koodeihin ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00 ja ex 8308 10 00 (Taric-koodit 7317002040, 7317006040, 7317008040, 7326200040, 7616100040 ja 8308100040), tuontia koskeva polkumyynnin vastainen menettely.
         
         
            2 artikla
            Edellä 1 artiklassa mainitut Taric-koodit tai vastaavat tulevat koodit pidetään avoimina 24 kuukauden ajan tämän päätöksen julkaisemisesta, jotta komissio voi seurata pinni- ja lankanaulojen, niittien ja sinkilöiden tuonnin tilastollista kehitystä asetuksen (EU) N:o 952/2013 56 artiklan 5 kohdan mukaisesti.
         
         
            3 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 14 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 176, 30.6.2016, s. 21.
         
            (2)  EUVL L 269, 10.10.2013, s. 1.
         
            (3)  EUVL C 425, 18.12.2019, s. 21.